钦定古今图书集成/理学汇编/学行典/第170卷 > 王景山
## 钦定古今图书集成/理学汇编/学行典/第170卷 > 王景山

按《温州府志》：“王景山，初名开祖，永嘉人。登皇祐第，不
调而归。从学数百人，召试贤良方正，未行而卒，年三
十一。当时伊洛诸儒未作，景山独能发明经蕴，著《儒
志编》曰：‘复者，性之宅，无妄者，诚之源’。又曰：‘学者离性
而言情，奚情之不恶’？又曰：‘由孟氏来，道学不明。吾欲
述尧舜之道，论文武之治，杜淫邪之路，辟皇极之门’。”
旨多类此，为东嘉道学首倡。郡守杨蟠立《儒志》坊表
之，学者称儒志先生。